[{"text_idx": "#000001", "text": "Tootmiseks kasutame ta\u0308napa\u0308evast Saksamaal toodetud automaatset tootmisliini, mis valmistab ka\u0308rjepo\u0303hjasid valamismeetodil. Kaasaegsed seadmed tagavad ka\u0308rjepo\u0303hjadele u\u0308htlase va\u0308ga hea kvaliteedi ja suure jo\u0303udluse. Seadmed on kiiresti seadistatavad erinevates mo\u0303o\u0303tudes ka\u0308rjepo\u0303hjade tootmiseks."}, {"text_idx": "#000002", "text": "Kasutame tootmiseks ainult 100%-list mesilasvaha. Ka\u0308rjepo\u0303hjade tootmiseks kasutatav vaha on varasemalt steriliseeritud. Vo\u0303tame regulaarselt vahaproovi, mida analu\u0308u\u0308sitakse Tartu laboris, et va\u0308ltida haiguste poolt saastunud vaha jo\u0303udmist ringlusse."}, {"text_idx": "#000003", "text": "Toodame mesilasvahast ka\u0308rjepo\u0303hjasid ko\u0303ikides mo\u0303o\u0303tudes."}, {"text_idx": "#000004", "text": "Laos on alati saadaval ja\u0308rgmised standardmo\u0303o\u0303dud:"}, {"text_idx": "#000006", "text": "Vahavahetus (kokkuleppel Saaremaal ja Tallinnas).Ka\u0308rjepo\u0303hjade mu\u0308u\u0308k (ka\u0308ttesaamine Saaremaal ja Tallinnas vo\u0303i kokkuleppel mujal, saatmine postiautomaadi vo\u0303i kulleriga).Mesilasvaha ost.Erimo\u0303o\u0303dus ka\u0308rjepo\u0303hjade valmistamine (minimaalne kogus 200 kg)."}, {"text_idx": "#000007", "text": "Valamismeetodite puhul ja\u0308a\u0308b a\u0308ra vahalindi valmistamine. Sulavaha valatakse kohe valtside vo\u0303i vahvlite vahele ning pressitakse ka\u0308rjepo\u0303hi, jahutatakse."}, {"text_idx": "#000008", "text": "Valamismeetodist on saanud ta\u0308napa\u0308eval ka\u0308rjepo\u0303hjade tootmise enimlevinud viis. Kuna valamise meetodil on u\u0308ks to\u0308o\u0308etapp va\u0308hem kui valtsimisel, siis suudavad ka\u0308rjepo\u0303hjatootjad pakkuda mesinikele paremat hinda. Samuti on tootmisseadmed valamismeetodi puhul rohkem automatiseeritud \u2013 to\u0308o\u0308jo\u0303ukulu ja ka\u0308sito\u0308o\u0308 osakaal on minimaalne. Esimese etapina toimub toorvaha steriliseerimine 130 \u00b0C juures ja seeja\u0308rel selitamine, nagu iga muugi ka\u0308rjepo\u0303hja valmistamise meetodi puhul. Steriliseerimise ja selitamise etapp kestab kuni 3 o\u0308o\u0308pa\u0308eva, olenevalt vaha puhtusastmest."}, {"text_idx": "#000009", "text": "Ka\u0308rjepo\u0303hja tootmisel valatakse eelnevalt steriliseeritud ja selitatud sulavaha kahe u\u0308marvaltsi rulli vahele. U\u0308marvaltsi rullid on rihveldatud ka\u0308rjepo\u0303hja tekstuuriga (kannu la\u0308bimo\u0303o\u0303t 5,4 mm). Vedel mesilasvaha valgub valtside vahel laiali, valtsid on vesijahutusega ja ja vaha hangub valtside vahel. Valtside vahelt va\u0308ljub u\u0308htlane ka\u0308rjepo\u0303hja tekstuuriga vahalint. Sama seade tu\u0308keldab vahalindi kohe vajaliku pikkuse ja laiusega ka\u0308rjepo\u0303hjalehtedeks. Ta\u0308napa\u0308evastel seadmetel on lehemo\u0303o\u0303tude muutmine lihtne, lehtde lo\u0303ikamist, loendamist ja virnastamist juhib automaatika."}, {"text_idx": "#000010", "text": "Valatud ka\u0308rjepo\u0303hjad on u\u0308lesehitamata kujul tarus stabiilsemad kui valtsimismeetodil valmistatud ka\u0308rjepo\u0303hjad \u2013 ka\u0308rjelehed ei hakka tarus raami traatidel \u201clokkima\u201d. Valatud ka\u0308rjepo\u0303hjade vahamass ei ole nii tihedaks pressitud kui valtsitud ka\u0308rjepo\u0303hjadel, seeto\u0303ttu ehitavad mesilased ka\u0308rjekannud kiiremini u\u0308les (Rietsche, 2016)."}, {"text_idx": "#000011", "text": "pole jahedal temperatuuril nii elastsed kui valtsimismeetodiga valmistatud\nka\u0308rjepo\u0303hjad (Holm, E., 1995, Rietsche, 2016). Kui valatud ka\u0308rjepo\u0303hju on hoitud\njahedas, tuleb neid enne kasutamist hoida kindlasti va\u0308hemalt 1 o\u0308o\u0308pa\u0308ev toatemperatuuril 22-25 \u00b0C."}, {"text_idx": "#000012", "text": "Seeto\u0303ttu pakendame ka\u0308rjepo\u0303hjad pappkastidesse, et nad jahedas hoiustamisel ja transportimisel ei puruneks."}, {"text_idx": "#000013", "text": "(Mesilasvaha ja ka\u0308rjemajandus, Tallinn, 2016)"}]